open-index/open-wikipedia-markdown huggingface dataset:
Carlos Otero Díaz

**Carlos Gilberto Otero Díaz**, nado en San Fiz de Asma (Chantada) o 30 de xaneiro de 1932 e finado en Santiago de Compostela o 19 de marzo de 2005,, foi un economista e político galego. En 1982 foi nomeado primeiro Conselleiro de Economía e Finanzas da Xunta de Galicia.

## Traxectoria 
Estudou dereito na Universidade de Santiago de Compostela (1952-1956) licenciándose con premio extraordinario. Entre outros sitios viviu en Madrid e Italia, regresando a Santiago de Compostela no 1966 para asumir a cátedra de Economía Política, Facenda Pública e Dereito Fiscal.

Formou parte do primeiro goberno autonómico, en 1982 aceptou o cargo de conselleiro de Economía no executivo de Xerardo Fernández Albor. Novamente o 6 de novembro de 1986 foi nomeado titular de Economía e Facenda da Xunta de Galicia.

O 28 de febreiro de 1991 entrou a formar parte do Consello de Contas e posteriormente foi nomeado como Conselleiro Maior.

## Galardóns 
* Medalla de ouro da Universidade de Santiago de Compostela.
* Medalla Castelao (2001).

## Notas
Falling Skies

***Falling Skies*** é unha serie de televisión estadounidense de ciencia ficción creada por Robert Rodat e producido por Steven Spielberg. A serie mergúllanos seis meses despois de que a Terra fose devastada por unha invasión alieníxena. Tom Mason, é un mestre de historia da Universidade de Boston, que se converte no segundo ó mando da 2nd Massachusetts Militia Regiment, o grupo de civís e soldados que loitan por sobrevivir nun Boston postapocalíptico.

## Personaxes 
### Principais 
* Noah Wyle como Tom Mason
* Moon Bloodgood como Anne Glass
* Jessy Schram como Karen Nadler
* Maxim Knight como Matt
* Seychelle Gabriel como Lourdes
* Peter Shinkoda como Dai
* Mpho Koaho como Anthony
* Sarah Carter como Margaret ("Maggie")
* Colin Cunningham como John Pope
* Connor Jessup como o rapaz de 14 anos Ben Mason
* Will Patton como Capitán Dan Weaver

### Recorrentes 
* Bruce Gray como Tío Scott
* Dylan Authors como Jimmy Boland
* Martin Roach como Mike Thompson
* Dale Dye como Coronel Porter
* Steven Weber como Dr. Michael Harris
* Melissa Kramer como Sarah

## Véxase tamén 
### Ligazóns externas 
*Web oficial 
*Ficha na IMDb
Terry O'Quinn

'''Terry O'Quinn**, nado **Terrance Quinn'* en Sault Ste. Marie, Míchigan o 15 de xullo de 1952, é un actor estadounidense de ascendencia irlandesa, coñecido por interpretar a John Locke na serie de televisión *Lost*, así como as súas aparicións noutras series tales como *JAG*, *Alias*, *Millennium* o *The X-Files''.

## Filmografía 
### Cinema 
### Series de televisión 
[miniatura|175px|[J. J. Abrams, creador de dúas das series nas que participou Terry O'Quinn durante os anos 2000: *Lost* e *Alias*.]]

## Véxase tamén 
### Ligazóns externas 
* 
* Terry O'Quinn en Allrovi 
* Terry O'Quinn en Memory Alpha (un wiki de *Star Trek*) 
* Terry O'Quinn en TCM Movie Database 
* Terry O'Quinn Yahoo Movies!
La Voz del Pueblo (Ribadeo)

***La Voz del Pueblo*** foi un periódico quincenal editado en Ribadeo entre 1910 e 1913.

## Historia e características 
Subtitulado ***Órgano independiente de defensa social y local***, apareceu o 1 de maio de 1910. Fundado e dirixido por Celestino Pérez Andrade. De tendencia republicana e católico, constaba de catro páxinas e tirábase na imprenta asturiana de Manuel Méndez, en Luarca. Na presentación declara ser unha publicación imparcial e estar destinada ós obreiros, e tiña como lema "es de concorida y de consideración a la dignidad humana dentro de la vida social, y de tolerancia en el campo ideológico de las teorías y de las creencias". Entre os seus colaboradores figuraron Francisco Lanza e Camilo Cancio Quindós.

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
Michael Emerson

**Michael Emerson**, nado o 7 de setembro de 1954 en Iowa, é un actor estadounidense coñecido por interpretar a Benjamin Linus na serie de televisión *Lost* e a William Hinks en *The Practice*. Tamén traballou en *The X-Files* e protagonizou a serie da CBS *Person of Interest* como Mr. Finch.

Porén, Emerson é moito máis prolífico en papeis de teatro, aínda que tamén o puidemos ver na gran pantalla na primeira entrega de *Saw* e *The Legend of Zorro*.

Gañou o premio Emmy no ano 2001 como mellor actor convidade en Serie Dramática pola súa participación en *The Practice*, e no 2009 como mellor actor secundario polo seu traballo en *Lost*.

## Filmografía 
## Véxase tamén 
### Ligazóns externas 
* Meet Michael Emerson 
* Internet Off-Broadway Database 
* Entrevista Huffingtonpost.com
Partido Socialista Popular (Chile)

O **Partido Socialista Popular** (**PSP**) foi un partido político chileno de esquerdas que existiu entre 1948 e 1957. Foi o resultado da división do Partido Socialista de Chile en 1948 pola votación e promulgación da Lei N° 8.987 de Defensa da Democracia na cal o PS se dividiu entre procomunista e anticomunistas.

A facción anticomunista (na cal estaban Bernardo Ibáñez, Óscar Schnake e Juan Bautista Rosseti) apoiaba a lei e a procomunista (encabezada por Raúl Ampuero e Eugenio González) rexeitábaa. O grupo anticomunista é expulsado pero logra que o Rexistro Electoral lles asigne o nome de Partido Socialista de Chile. Polo tanto, a facción dirixida por Ampuero adopta o nome de Partido Socialista Popular.

Apoian a candidatura presidencial en 1952 de Carlos Ibáñez del Campo. O argumento usado para apoiar a Ibáñez era que constituía un candidato con arrastre popular e que era necesario darlle desde dentro unha orientación verdadeiramente progresista. Ao asumir o novo goberno en novembro de 1952, o PSP obtén o Ministerio de Traballo, con Clodomiro Almeyda ao mando. Desde aí apóiase a fundación da Central Única de Traballadores en febreiro de 1953. En abril de 1953 Ibáñez reorganiza o seu gabinete ocupando o PSP os ministerios de Facenda (Felipe Herrera), Traballo (Enrique Monti) e Minería (Almeyda). A participación do PSP no goberno remata en outubro de 1953.

En 1956, xunto con outros partidos, forma a Fronte de Acción Popular (FRAP), a cal permite un achegamento co PS e leva ao Congreso da Unidade de 1957, que reunifica as dúas faccións importantes do socialismo chileno no Partido Socialista de Chile.

## Resultados electorais
Fonte Cruz-Coke 1984

## Véxase tamén
### Bibliografía
* Cruz-Coke, Ricardo. 1984. *Historia electoral de Chile. 1925-1973*. Editorial Jurídica de Chile. Santiago
* Fernández Abara, Joaquín. 2007. El Ibañismo (1937-1952). Un Caso de Populismo en la Política Chilena. Instituto de Historia. Pontificia Universidad Católica de Chile. Santiago. 
* Fernández Abara, Joaquín . 2009. “Nacionalistas, antiliberales y reformistas. Las identidades de la militancia ibañista y su trayectoria hacia el populismo (1937-1952)”, en Ulianova, Olga (Editora): Redes políticas y militancias. La historia política está de vuelta. IDEA-USACH/ Ariadna Editores.Santiago.
* Fuentes, Jordi y Lia Cortes. 1967. *Diccionario político de Chile*. Editorial Orbe. Santiago.
* Jobet, Julio César. 1971. *El Partido Socialista de Chile* Ediciones Prensa Latinoamericana. Santiago.
Prudencio Canitrot

**Prudencio Canitrot Mariño**, nado en Pontevedra en xaneiro de 1883 e finado en Madrid o 24 de xaneiro de 1913, foi un pintor, ilustrador e xornalista galego.

## Traxectoria 
Sobriño de José Millán. Tiña interese pola pintura e empezou a pintar e cando tiña 16 anos fixo os seus primeiros óleos en Pontevedra, logo tivo un estudio e co tempo decidiu marchar para converterse en artista. Destacou como paisaxista e ilustrou varios libros da súa época. Estivo dous anos percorrendo Portugal e Francia ata chegar a Madrid a finais de 1903. Abandonou a pintura para dedicarse á literatura e ao xornalismo. Colaborou en *La Correspondencia Gallega*. Foi corrector da obra de Rosalía de Castro. Entre as súas obras destacan *San Benito de Lérez*, *Unha romería en Galicia* e *Paisaje de las cercanías de Pontevedra*. Por afinidade artística pode incluírse na Xeración Doente. Foi premiado polos seus relatos polas revistas *Galicia* e *El Liberal*. Organizou a primeira Exposición de Pintura Gallega (Madrid, 1912). Dirixiu, xunto a Luis Antón del Olmet, a "Biblioteca de Escritores Gallegos" e colaborou nas principais revistas españolas e americanas como *Suevia*. Tamén participou no Rexionalismo galego en 1910 cando coñeceu a Basilio Álvarez e implicouse con Acción Gallega facendo campaña pola redención foral.

## Obras 
miniatura|*El camino de Santiago* (1909)
* *Cuentos de abades y aldeas*, 1909.
* *El Camino de Santiago*, 1909.
* *Rías de ensueño. Impresiones de Galicia*, 1910.
* *Ruínas*, 1910.
* *Suevia*, 1911.
* "Epílogo sentimental" no v. IV das *Obras completas* de Rosalía de Castro, 1912.
* *La última pirueta*, 1913.
* *La luz apagada*, 1914.
* *El señorito rural*.
* *Tragedias ridículas y otras narraciones*.

## Véxase tamén 
### Bibliografía 
* 
* Gran Enciclopedia Galega Silverio Cañada.
* 

### Ligazóns externas 
* 
* "Prudencio Canitrot morreu moi novo, eso impediu que fose recoñecido como merece" *Faro de Vigo*, 20/1/2013.

## Notas
Estaquiosa

A **estaquiosa** é un oligosacárido de catro unidades (tetrasacárido) formado por dúas unidades de α-D-galactosa, unha de α-D-glicosa, e outra de β-D-frutosa unidas secuencialmente polos enlaces O-glicosídicos gal(α1→6)gal(α1→6)glc(α1↔2β)fru. A estaquiosa atópase na natureza en numerosos vexetais, por exemplo, feixóns verdes ou fabas de soia. O nome procede da planta lamiácea *Stachys tuberifera*, propia de Asia oriental, que contén moita estaquiosa.

A estaquiosa é menos doce ca a sacarosa, aproximadamente o 28% ca esta a igual peso. Úsase principalmente como un edulcorante  a granel polas súas propiedades funcionais como oligosacárido. A estaquiosa non é completamente dixerible polos seres humanos e proporciona de 1,5 a 2,4 kcal/g (equivalentes a de 6 a 10 kJ/g); a maior parte chega ao colon, onde é fermentada polas bacterias, polo que pode producir gases.

## Notas 
## Véxase tamén 
### Ligazóns externas 
* ChemSub Online: Stachyose
My Girl (filme)

***My Girl*** é un filme dirixido por Howard Zieff que se estreou en 1991.

## Sinopse 
Vada Sultenfuss é unha nena obsesionada coa morte. A súa nai morreu, e o seu pai dirixe unha funeraria. Ademais está namorada do seu profesor de inglés e apúntase a uns cursos de poesía no verán só para impresionalo. Thomas J., o seu mellor amigo, é alérxico a todo. Cando o pai de Vada contrata a Shelly, unha experta maquilladora, para o seu negocio, comeza a namorarse dela. Pero Vada anóxase por iso, e intentará facer todo o posible por romper a relación.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Johnny Mnemonic

***Johnny Mnemonic*** é un filme dirixido por Robert Longo que se estreou en 1995.

## Sinopse 
No ano 2021, Johnny é un traficante de datos que ten un implante que lle permite almacenar de forma segura os datos demasiado sensíbeis para redes de computadoras regulares. O seu cerebro pode levar case 80 xigabites de datos, ou 160 xigabites de empregarse un dobrador. Johnny utiliza este implante para actuar como mensaxeiro entre as partes contratantes. Nun traballo que acepta, o paquete que leva non só excede os límites de seguridade do implante (morrerá se non quita os datos do cerebro a tempo), senón que tamén contén a información máis importante e valiosa do planeta. Johnny deberá extraer os datos e evitar ós asasinos enviados pola compañía da que procede a información.

## Personaxes 
* Keanu Reeves como Johnny Mnemonic
* Dina Meyer como Jane
* Ice-T como J-Bone
* Takeshi como Takahashi
* Denis Akiyama como Shinji
* Dolph Lundgren como Karl Honig
* Henry Rollins como Spider
* Barbara Sukowa como Anna Kalmann
* Udo Kier como Ralfi
* Tracy Tweed como Pretty
* Falconer Abraham como Yomamma
* Don Francks como Hooky
* Diego Chambers como Henson
* Sherry Miller como Secrataria de Takahashi
* Arthur Eng como Viet

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
The Day the Earth Stood Still (filme de 2008)

***The Day the Earth Stood Still*** é un filme dirixido por Scott Derrickson que se estreou no 2008. Remake do clásico de ciencia ficción de 1951 *The Day the Earth Stood Still*.

## Sinopse 
Un día a Doutora Helen Benson (Jennifer Connelly) é sacada repentinamente da súa casa pola Axencia de Seguridade Nacional, e levada xunto a outros científicos para investigar un misterioso obxecto do espazo que vai a chocar de forma inminente contra a illa de Manhattan. Pero a colisión non se produce, pois o OVNI, que resulta ser unha nave espacial de orixe descoñecida, aterra no medio de Central Park. As extraordinarias circunstancias que seguen a tan prodixioso acontecemento, co planeta enteiro en estado de shock, levarán a Helen a coñecer a Klaatu (Keanu Reeves), un extraterrestre humanoide que di chegar á Terra para advertir á poboación.

## Personaxes 
* Keanu Reeves como Klaatu 
* Jennifer Connelly como Helen Benson
* Jaden Smith como Jacob Benson
* John Cleese como Profesor Karl Barnhardt
* Jon Hamm como Doutor Michael Granier
* Kathy Bates como Regina Jackson
* Kyle Chandler como John Driscoll
* James Hong como Mr. Wu
* Brandon T. Jackson como Target Tech

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Familia Frei

A **familia Frei** de Chile está formada polos descendentes de Eduardo Frei Schlinz e Victoria Montalva Martínez.
Varios dos seus membros participaron ou participan na política, e dous deles foron presidentes da República de Chile.

*Eduardo Frei Schlinz, casado con Victoria Montalva Martínez.
:* Eduardo Frei Montalva (1911-1982), Presidente de Chile entre 1964-1970. Casou con María Ruiz-Tagle Jiménez (1913-2001). Foron pais de sete fillos: Irene, Carmen, Isabel Margarita, Mónica, Eduardo, Jorge e Francisco Javier. Entre eles destacaron:
::* Carmen Frei Ruiz-Tagle (1938), ex senadora chilena. Casada con Eugenio Ortega. Pais de tres fillos: María Paz, Eugenio e Francisca.
::* Eduardo Frei Ruiz-Tagle (1942), Presidente de Chile entre 1994-2000. Casado con Marta Larraechea Bolívar (1944). Pais de catro fillas: Verónica, Cecilia, Magdalena e Catalina.

:* Arturo Frei Montalva (1914). Casado con Marcela Bolívar Le Fort. Pais de:
::* Arturo Frei Bolívar (1939), ex deputado, ex senador e candidato presidencial chileno. Casado con María Beatriz Riutort Barrenechea. Pais dun fillo.

:* Irene Frei Montalva (1916-1964), rexedora da Municipalidade de Santiago, faleceu en accidente de automóbil. Casada con Luis Cid, mais sen descendencia.
Hellboy (filme)

***Hellboy*** é un filme dirixido por Guillermo del Toro que se estreou no 2004. Filme baseado na banda deseñada *Hellboy*. Estreouse en galego na TVG o 5 de marzo de 2009.

## Sinopse 
Finais da segunda guerra mundial. Por medio da maxia negra, os nazis conxuran ó demo Hellboy (Ron Perlman), pero son detidos polos aliados. O pequeno demo Hellboy medra ata converterse en adulto, actuando como axente da oficina de defensa e investigación paranormal.

## Personaxes 
* Ron Perlman como Hellboy
* John Hurt como Trevor Bruttenholm
* Selma Blair como Liz Sherman
* Rupert Evans como John Thaddeus Myers
* Karel Roden como Grigori Rasputin
* Jeffrey Tambor como Tom Manning
* Doug Jones como Abe Sapien
* David Hyde Pierce como voz de Abe Sapien 
* Brian Steele como Samael
* Ladislav Beran como Karl Ruprecht Kroenen
* Bridget Hodson como Ilsa Haupstein

## Notas 
## Véxase tamén 
### Ligazóns externas 
* Ficha na IMDb 
* Web oficial 
* Ficha en Filmaffinity
Hellboy II: The Golden Army

***Hellboy II: The Golden Army*** é un filme estadounidense dirixido por Guillermo del Toro que se estreou no 2008. É a segunda parte dos filmes baseados na banda deseñada *Hellboy*.

## Sinopse 
Trala ruptura dun acordo milenario entre a humanidade e os poderes invisibles dun mundo fantástico, o inferno na Terra está cada vez máis preto. Un líder sen alma, que se manexa tanto no mundo dos humanos como no das criaturas, decide traizoar os seus devanceiros, e esperta a un exército imparable de criaturas diabólicas. Agora, neste momento de debilidade, o súper heroe máis duro deberá combater contra o imparable líder e o seu exército. Hellboy (Ron Perlman), xunto co seu equipo habitual da Axencia de Investigación e Defensa Paranormal, a piroquinética Liz Sherman (Selma Blair) e o anfibio Abe Sapien (Doug Jones), e o protoplásmico e místico Johann Kraus, viaxará entre os dous mundos, facendo fronte ás versións corpóreas dos seres invocados dende o mundo de fantasía.

## Personaxes 
* Ron Perlman como Hellboy
* Selma Blair como Liz Sherman
* Doug Jones como Abe Sapien / Angel of Death / Chamberlain
* John Alexander e James Dodd como Johann Krauss / Bethmoora Goblin
* Seth MacFarlane como voz de Johann Krauss
* Luke Goss como Príncipe Nuada
* Anna Walton como Princesa Nuala
* Jeffrey Tambor como Tom Manning
* John Hurt como Trevor Bruttenholm
* Brian Steele como Señor Wink / Cathedral Head / Fragglewump / Cronie Troll
* Roy Dotrice como Rei Balor

## Galardóns e nomeamentos 
* 2008: Nomeada ó Oscar: Mellor maquillaxe.

## Notas 
## Véxase tamén 
### Bibliografía 
* 
* 
* 

### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo 
* Ficha en Metacritic
The Thing (filme de 2011)

***The Thing*** é unha película de terror e ciencia ficción dirixida por Matthijs van Heijningen Jr., escrita por Eric Heisserer e protagonizada por Mary Elizabeth Winstead e Joel Edgerton. É unha precuela do filme *The Thing* de John Carpenter, de 1982.

## Sinopse 
O filme comeza tres días antes dos acontecementos da longametraxe orixinal de John Carpenter. Lloyd Kate e os seus dous asistentes Davida Morris Goodman e Adam únense a un equipo de investigación noruegués que descubriu unha nave alieníxena enterrada no xeo da Antártida. Con este achado descobren unha criatura que morreu no accidente da súa nave espacial hai millóns de anos e que volve á vida.

## Elenco de actores 
* Mary Elizabeth Winstead como Dr. Kate Lloyd
* Joel Edgerton como Sam Carter
* Ulrich Thomsen como Dr. Sander Halversen
* Adewale Akinnuoye-Agbaje como Derek Jameson
* Eric Christian Olsen como Adam Goodman
* Jonathan Walker como Colin
* Kim Bubbs como Juliette
* Stig Henrik Hoff
* Trond Espen Seim
* Carsten Bjørnlund como Karl 	
* Jørgen Langhelle como Lars		
* Jan Gunnar Røise como Olav
* Kristofer Hivju como Jonas				
* Jo Adrian Haavind como Henrik

## Notas 
## Véxase tamén 
### Ligazóns externas 
* Sitio web oficial
* *The Thing* na IMDb
Limitless

***Limitless*** é un filme dirixido por Neil Burger que se estreou no 2011. Está protagonizado por Bradley Cooper, Abbie Cornish, e Robert De Niro.

## Sinopse 
Un escritor (Bradley Cooper), que sofre unha crise de creatividade, proba un día unha nova droga que o pon en condicións de empregar ó máximo todas as súas facultades mentais; é unha especie de pílula intelixente grazas á cal consegue triunfar en Nova York. Un poderoso financeiro de Wall Street (Robert De Niro) sente unha extraordinaria curiosidade por descubrir que se agocha detrás de tanto éxito.

## Personaxes 
* Bradley Cooper como Edward (Eddie) Morra
* Robert De Niro como Carl Van Loon
* Abbie Cornish como Lindy
* Anna Friel como Melissa Gant
* Johnny Whitworth como Vernon Gant
* Robert John Burke como Don Pierce
* Tomas Arana como o home do abrigo
* T.V. Carpio como Valerie
* Patricia Kalember como Mrs. Atwood
* Andrew Howard como Gennady
* Ned Eisenberg como Morris Brandt

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Picoto

O topónimo **Picoto** pode referirse a:

;En Galiza
***Picoto**, lugar da parroquia de Artes, no concello de Carballo;
***Picoto**, lugar da parroquia de Paraños, no concello de Covelo.

## Véxase tamén
### Outros artigos
***Picote**, lugar da parroquia de Torres, no concello de Vilarmaior.
Brasilino Álvarez Sobrino

**Brasilino Honorio Álvarez Sobrino**, nado na Guarda o 27 de xullo de 1894 e finado en Tui o 9 de decembro de 1936, foi un político republicano galego.

## Traxectoria 
Marchou moi novo para Porto Rico, en San Xoán traballou como comerciante e afiliouse a unha loxa masónica co nome simbólico Curros Enríquez. Foi un dos fundadores da Agrupación Republicana da Guarda. Elixido concelleiro da Guarda en 1931. Foi militante de Izquierda Republicana e despois fundador e presidente do Partido Galeguista da Guarda. Foi elixido alcalde da Guarda o 15 de xuño de 1936. Co golpe de Estado do 18 de xullo de 1936 presidiu o Comité de Defensa da República. Acusado de rebelión militar, foi fusilado na alameda de Tui.

## Recoñecementos 
Unha rúa no seu concello natal da Guarda leva o seu nome.

## Notas 
## Véxase tamén 
### Ligazóns externas 
* Breve biografía e documentos
Good Night, and Good Luck

***Good Night, and Good Luck*** é un filme dirixido, coescrito e protagonizado por George Clooney que se estreou no 2005.

## Sinopse 
Filme baseado en feitos reais. Narra o enfrontamento que mantiveron o famoso periodista da CBS Edward R. Murrow (David Strathairn) e o seu produtor Fred Friendly (George Clooney) contra o senador Joseph McCarthy, feito que determinou o final da "caza de bruxas" de comunistas en Estados Unidos.

## Personaxes 
* David Strathairn como Edward R. Murrow
* George Clooney como Fred W. Friendly
* Robert Downey, Jr. como Joseph Wershba
* Patricia Clarkson como Shirley Wershba
* Frank Langella como William S. Paley
* Jeff Daniels como Sig Mickelson
* Tate Donovan como Jesse Zousmer
* Ray Wise como Don Hollenbeck
* Alex Borstein como Natalie
* Reed Diamond como John Aaron
* Matt Ross como Eddie Scott
* Joseph McCarthy (imaxes de arquivo) 
* Liberace (imaxes de arquivo)

## Galardóns e nomeamentos 
* 2005: 6 nomeamentos ó Oscar, incluíndo mellor película, fotografía, guión.
* 2005: 4 nomeamentos ó Globo de Ouro, incluíndo mellor director, película de drama.
* 2005: 6 nomeamentos BAFTA, incluíndo mellor montaxe, película, guión.
* 2005: Festival de Venecia: Mellor actor (David Strathairn), guión e FIPRESCI
* 2005: National Board of Review: Mellor película. 6 nomeamentos.
* 2005: Nomeado ó David de Donatello: Mellor filme estranxeiro.

## Véxase tamén 
### Ligazóns externas 
* Ficha na IMDb 
* Ficha en Filmaffinity
O Almacén

O topónimo **O Almacén** pode referirse a:

;En Galiza
***O Almacén**, lugar da parroquia de Berredo, no concello de Agolada;
***O Almacén**, lugar da parroquia de Artes, no concello de Carballo;
***O Almacén**, lugar da parroquia de Seoane, no concello de Monforte de Lemos;
***O Almacén**, lugar da parroquia de Recelle, no concello de Portomarín.
Alianza Democrática (Chile)

A **Alianza Democrática** foi unha coalición electoral e de goberno chilena que existiu entre 1942 e 1947. Foi formada o 7 de outubro de 1942, conformada polo Partido Radical, Partido Socialista, Partido Comunista, Partido Democrático e o Partido Socialista dos Traballadores (até xuño de 1944, cando se incorporan os seus militantes ao PC). Estivo apoiada pola Confederación de Traballadores de Chile.

É a continuación da Fronte Popular, tras a morte de Pedro Aguirre Cerda. O candidato presidencial, o radical Juan Antonio Ríos, gañou as eleccións de 1942. Este estableceu un goberno que tiña como base os principais partidos da Alianza Democrática, aínda que xa no inicio da administración de Ríos, a alianza ténsase con presións ao goberno repetidamente. Ao morrer Ríos no cargo (1946), a alianza empeza unha rápida deterioración que, non obstante, logra triunfar nas eleccións presidenciais novamente coa candidatura de Gabriel González Videla, mais esta acábase disolvendo a mediados de 1947, derivando posteriormente na ilegalización do Partido Comunista de Chile.
Vilarvello

Como topónimo **Vilarvello** pode referirse a:

;En Galiza
***Vilarvello**, lugar da parroquia de Artes no concello de Carballo;
***Vilarvello**, lugar da parroquia de Bardullas no concello de Muxía;
***Vilarvello**, lugar da parroquia de Barro no concello de Noia;
***Vilarvello**, lugar da parroquia de Igrexafeita no concello de San Sadurniño.

## Véxase tamén
### Outros artigos
José Manuel Domínguez Freitas

**José Manuel Domínguez Freitas**, nado en Camposancos (A Guarda) en 1954, é un mestre e político galego do PSdeG. Foi alcalde da Guarda dende 1999 ata o 2000 e dende o 2007 ata o 2015.

## Traxectoria 
Concelleiro do PSdeG-PSOE na Guarda dende 1987. Encabezou a candidatura do PSdeG por vez primeira nas eleccións municipais de 1999 e foi elixido alcalde grazas a un pacto de goberno co BNG e Esquerda Unida. En novembro de 1999 os concelleiros de Esquerda Unida abandoaron o goberno, deixando a socialistas e nacionalistas en minoría. Tras someter os orzamentos municipais a moción de confianza e ser derrubados polo PP e EU, estes grupos presentaron unha moción de censura en xullo de 2000 que fixo alcalde ó popular José Luis Alonso Riego, sendo os edís de EU expulsados da súa formación. Nas municipais de 2003 foi novamente candidato do PSdeG á alcaldía e logrou un importante incremento de apoios, empatando a 7 concelleiros co PP e quedando a tan só 18 votos de superar á formación conservadora. Os populares continuaron na alcaldía co apoio dos anteriormente edís de EU, agora independentes.

Nas municipais de 2007 encabezou novamente a candidatura do PSdeG-PSOE e logrou a maioría absoluta con 9 concelleiros, sendo elixido alcalde da Guarda. Nas municipais de 2011 logrou novamente a vitoria, se ben perdeu a maioría absoluta ao baixar a 8 concelleiros, volvendo a ser elixido alcalde como cabeza da lista máis votado e contando coa abstención do BNG. En ambas ocasións logrou as maiores cifras de votos dun alcalde na Guarda.

Despois de 28 anos en política non se presentou á reelección nas eleccións municipais de 2015, sendo substituíudo por Antonio Lomba Baz como candidato socialista e, posteriormente, como alcalde.

## Notas 
## Véxase tamén 
### Outros artigos 
* Eleccións municipais na Guarda

### Ligazóns externas 
* Entrevista en galiciasuroeste
Múnic (homónimos)

**Múnic** (en alemán: *München*) é a capital do estado alemán de Baviera, mais tamén se pode referir a:

*O **distrito de Múnic**.
*Os **acordos de Múnic**, un acordo de 1938 entre a Alemaña nazi e outras potencias europeas.
*O Contubernio de Múnic é o nome que lle deu o réxime de Franco á xuntanza de oposición democrática española no exilio que tivo lulgar na cidade homónima en 1962.
*O **masacre de Múnic**, o incidente dos Xogos Olímpicos de Múnic 1972 onde morreron a 11 atletas israelís.
****Munich***, a película de Steven Spielberg de 2005 baseada no masacre de 1972.
*A empresa catalá **Munich**, de calzado deportivo.
Baddeleyita

A **baddeleyita** é un raro mineral de óxido de circonio (ZrO2) ou circonia. Atópase en diversos cristais monoclínicos prismáticos. Pode ser transparente ou translúcido, cun alto índice de refracción, e un rango de cores que van desde o incolor até o amarelo, o verde e o marrón escuro. É un material refractario, cun punto de fusión de 2700&nbsp;°C. O hafnio, moi similar ao circonio, é unha impureza e preséntase sempre polo menos en pequenas porcentaxes de 0,1 %.

A baddeleyita foi descrita por primeira vez en 1892 en Ratnapura, Sri Lanka, por Joseph Baddeley. Logo tamén foi descrita en Minas Gerais e Jacupiranga, São Paulo, Brasil, como noutros lugares do mundo.miniatura|esquerda|150px|Estrutura cristalina da baddeleyita

É atopada frecuentemente como grans detríticos en gravas. A súa principal aparición é en vetas a altas temperaturas e é un mineral accesorio da sienita, da diabase, do gabro, da anortosita, da carbonatita, da kimberlita e de intrusións de lamproíta. Tamén se ten atopado en tectitas, meteoritos e no basalto lunar. Minerais asociados son a ilmenita, a zirkelita, a apatita, a magnetita e a perovskita, na mina de Jacupiranga, Brasil; e a fluorita, a nefelina, o pirocloro e a allanita en Monte Somma, Italia.

Debido á súa natureza refractaria, como á súa estabilidade baixo certas condicións, os grans de baddeleyita, xunto co circón, úsase na datación radiométrica ao uranio-chumbo.
## Notas 
## Véxase tamén 
### Outros artigos 
* Lista de minerais

### Ligazóns externas 
* Minweb with *chime* structure 
* Early rocks to reveal their ages, BBC News
* Baddeleyite at Webmineral
Guillermo Vicente

**Guillermo Vicente Santiago**, nado no Brasil en 1896 e finado en Pintán (A Guarda) o 10 de xaneiro de 1940, foi un industrial, xornalista e político galego.

## Traxectoria 
Empregado no Banco Nacional da Arxentina, logo na Guarda traballou na corresponsalía de banca da familia Nandín e máis tarde trasladouse a Tui. Era o propietario e director da imprenta onde se editaba *La Integridad* e os semanarios *¡¡Tierra!!* (1932) e *Tribuna* (1933), que dirixiu. Tamén foi colaborador e correspondente dos semanarios *Heraldo Guardés* e *Nuevo Heraldo*.

Militou en Acción Republicana, e despois en Izquierda Republicana  da que foi presidente do grupo de Tui. Foi elixido alcalde de Tui o 16 de xullo de 1936. Co golpe de Estado do 18 de xullo de 1936 presidiu o Comité de Defensa da República. Cando caeu a resistencia, botouse ao monte con Antón Alonso Ríos. Tras vagar varios días por distintos lugares, déronlles acollida nunha casa en Torroña, onde permaneceron agochados dende o 31 de xullo até o día 11 de agosto. Polo perigo de seren atopados, decidiron marchar varios días para volver outra vez o 14 de agosto, permanecendo até o 19 de agosto. Alí chegaron a saber que andaban na súa procura. Guillermo debido a problemas pulmonares non puido seguir no monte e decidiu agocharse no domicilio familiar en Pintán, onde permaneceu nun zulo en tan malas condicións que a enfermidade agravouse a pesar das medicinas receitadas polo médico Darío Álvarez Blázquez. Faleceu a causa de tuberculose o 1 de maio de 1940. Abríronlle expediente de responsabilidades políticas e como resultado foi condenado polo tribunal o 30 de xuño de 1941 a quince anos de inhabilitación, dez anos de extrañamento e á perda dos bens embargados.

## Notas 
## Véxase tamén 
### Bibliografía 
* 
### Ligazóns externas 
* Biografía e imaxes
* Expediente de responsabilidades políticas contra Guillermo Vicente de Santiago
Pintán, Salcidos, A Guarda

**Pintán** é un lugar da parroquia de Salcidos no concello da Guarda, na comarca do Baixo Miño. Segundo o IGE en 2013 tiña 73 habitantes (37 mulleres e 36 homes), o que supón unha diminución respecto do ano 1999 cando tiña 92 habitantes.

## Lugares e parroquias 
### Lugares de Salcidos 
### Parroquias da Guarda 
## Notas
Pintán

Como topónimo **Pintán** pode referirse a:

;En Galiza
***Pintán**, lugar da parroquia de Salcidos, no concello da Guarda;
***Pintán**, lugar da parroquia de Gorgullos, no concello de Tordoia.

## Véxase tamén
### Outros artigos
***Pinténs**, lugar da parroquia do Hío, no concello de Cangas;
***Pintín**, lugar da parroquia de Calvor, no concello de Sarria.
Darío Álvarez Blázquez

**Darío Álvarez Blázquez**, nado en Tui o 30 de setembro de 1910 e finado en Vigo o 7 de xuño de 1979, foi un médico e escritor galego.

## Traxectoria 
Fillo de Darío Álvarez Limeses e María Blázquez Ballester, irmán de Emilio e Xosé María Álvarez Blázquez, tras estudar en Tui o ensino elemental fixo o bacharelato por libre examinándose en Pontevedra e a carreira de medicina na Universidade de Santiago de Compostela, acadando a licenciatura en 1932. Posteriormente especializouse en pulmón e corazón no Hospital de San Carlos de Madrid.

Estableceuse como médico en Tui e dende 1933 a 1936 ocupou a praza de tisiólogo no Centro Secundario de Hixiene Rural da Guarda. Tamén foi profesor auxiliar da cátedra de Ciencias Naturais no Instituto de Tui. En 1942 estableceuse a Vigo onde foi médico en Pescanova e outras entidades.

Foi membro do Partido Galeguista e o promotor da creación da agrupación local tudense. Foi detido os primeiros días despois do Golpe de Estado do 18 de xullo de 1936. En 1947 foi detido en Vigo xunto a varios profesionais por pertencer a U.I.L. (Unión de Intelectuais Libres), e en 1974, foi fundador da Xunta Democrática de Vigo e de Galicia. Neste anos fundou tamén o Movemento Socialista de Galicia que máis tarde se fusionaría co Partido Socialista Galego, abandonando o partido en 1977.

Faleceu na súa clínica da rúa Marqués de Valadares cando agardaba polo primeiro paciente da tarde, e foi soterrado no cemiterio de Pereiró.
Foi membro correspondente da Real Academia Galega e da Academia de Medicina de Sevilla.

## Vida persoal
Casou con Carmen Gándara Fernández, e foi pai de Darío e Alfonso Álvarez Gándara.

## Obra 
[miniatura|300px|Familia Álvarez Blázquez. De esq. a der.: Celso, o pai [Darío Álvarez Limeses, **Darío**, a nai María, Álvaro, Alfonso, Emilio e Xosé María de pé.]]
Colaborou en numerosos periódicos e revistas: *Galicia Emigrante*, *El Pueblo Gallego*, *La Noche*, *Faro de Vigo*, *La Voz de Galicia*, *Papeles de Son Armadans*, *Jornal de Noticias*. Escribiu dúas novelas en castelán: *O fracaso de Clayton* (1938, traducida ao galego en 1994) e *A las cinco en punto* (1939) asinadas co pseudónimo de **Lázaro Evia**.

A súa tese de doutoramento (1960) está dedicada a Francisco Sánchez e en 1964 publicou o libro *Francisco Sánchez, “El escéptico”. Un gallego precursor*. Tamén publicou traballos sobre a época de guerra civil na comarca do Baixo Miño: "Historias de la retaguardia nacionalista" na revista *Historia y vida* (1975), e unha serie de artigos en *La Voz de Galicia* titulados "Historias de fuxidos".

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
### Ligazóns externas 
* "Apuntes para unha biografía de Darío Álvarez Blázquez" Tudensia, 3/11/2010.
* [http://vitimas.nomesevoces.net/gl/ficha/14853/ ] en Nomes e Voces.
Sandaun

**Sandaun**, anteriormente coñecido como **West Sepik**, en contraposición de East Sepik, é a provincia máis ao noroeste de Papúa-Nova Guinea, que ocupa unha superficie de 36.300&nbsp;km². A provincia tiña unha poboación total de 185.741 habitantes segundo o censo do ano 2000. A súa capital é a cidade de Vanimo.

## Distritos
A provincia conta con catro distritos. Cada un destes distritos ten unhas Áreas de Goberno Local (AGL), as cales se dividen e usan para fins estatísticos.

## Notas
Vince Gill

[miniatura|dereita|Vince Gill en setembro de [2012.]]
**Vince Gill** nado o 12 de abril de 1957 en Norman, Oklahoma é un cantante country estadounidense.

## Traxectoria 
Comezou cantando na banda Pure Prairie League. Como solista leva vendidos 22 millóns de discos, foi premiado 18 veces pola CMA e conta con 20 Premios Grammy, sendo o cantante country masculino que máis veces obtivo este galardón.
Laura Celeiro García

**Laura Celeiro García**, nada en Lebón (O Incio) en 1981, é unha avogada e política galega do PSdeG-PSOE.

## Traxectoria
Afiliada ao PSdeG dende 2006, en 2007 encabezou a lista do partido á alcaldía do Incio nas municipais, nas que obtivo dous concelleiros. En 2011 volveu encabezar a candidatura que obtivo tres edís, sendo elixida alcaldesa co apoio dos outros dous concelleiros do seu partido, os dous edís do BNG e o representante electo do Centro Democrático Liberal (CDL), se ben gobernou en minoría cos outros compañeiros socialistas. Nas eleccións municipais do 2015 foi reelixida alcaldesa logrando maioría absoluta. Cedeu o bastón de mando tralas eleccións de 2019, ao perder a maioría por cinco votos.

## Notas 
## Véxase tamén 
### Outros artigos 
*Eleccións municipais no Incio

### Ligazóns externas 
* Noticia en *El Progreso*.
Sepik do Leste

**Sepik do Leste**  é unha das provincias de Papúa-Nova Guinea de Papúa-Nova Guinea, con capital na cidade de Wewak e unha superficie de 42.800&nbsp;km2. O censo do ano 2000 indicaba unha poboación total na provincia de 343.180 habitantes.

A capital provincial é unha cidade portuaria. Existe un conxunto de illas ao redor, e a costa está dominada polos cumios do interior. O maior fito da zona é o río Sepik, un dos máis caudalosos do mundo. As áreas meridionais da provincia son montañosas, onde destacan os Picos Hunstein.
Ángel Camino Copa

**Ángel Camino Copa**, nado en Bardaos (O Incio) o 24 de febreiro de 1944, é un político galego do PPdeG

## Traxectoria 
Emigrou a Barcelona ao cumprir a maioría de idade. Durante 19 anos traballou na SEAT. Retornou ao Incio e presentouse ás municipais de 1983 na candidatura de Alianza Popular. Nas eleccións municipais de 1987 presentouse á alcaldía do Incio encabezando a candidatura de AP e foi elixido alcalde co apoio do CDS. Volveu ser alcalde polo PPdeG con maioría absoluta nas sucesivas eleccións ata 2011, cando perdeu a maioría absoluta e a alcaldía en favor da socialista Laura Celeiro García. Foi elixido deputado do Parlamento de Galicia nas autonómicas de 2012.

## Véxase tamén 
### Outros artigos 
* Eleccións municipais no Incio

### Ligazóns externas 
* Ficha no Parlamento de Galicia 
* Entrevista en *El Progreso*.
* Noticia en *El Progreso*.
José Dafonte Varela

**José Dafonte Varela**, é un empresario e político galego do PPdeG.

## Traxectoria 
Emigrante, ao retornar foi madeireiro e despois rexentou unha explotación agrícola. Foi un dos fundadores de Alianza Popular en 1982. Participou sempre nas candidaturas do partido pero non en postos de saída ata que en 2002 a morte do anterior alcalde e a renuncia do número dous o colocaron na alcaldía, que revalidou nas eleccións municipais de 2003 e nas sucesivas eleccións sempre con maioría absoluta. Foi deputado provincial.

Nas municipais de 2019 renunciou a presentarse e foi substituído por Josefina Suárez López que finalmente foi quen acadou a alcaldía. Nas municipais de 2023 volveu á política encabezando a formación Unión por Trazo.

## Notas 
## Véxase tamén 
### Outros artigos 
* Eleccións municipais en Trazo

### Ligazóns externas 
* Entrevista  en *El Correo Gallego*
Macaulay Culkin

**Macaulay Carson Culkin**, nado o 26 de agosto de 1980 en Nova York, é un actor estadounidense. Acadou a fama co seu papel de Kevin McCallister en *Só na casa* e *Home Alone 2: Lost in New York*. Tamén é coñecido por filmes como *Neno rico*, *Uncle Buck*, *My Girl* e *O gardián das palabras*. No cumio da súa fama, foi considerado o neno actor máis exitoso dende Shirley Temple.

## Filmografía 
dereita|miniatura|Culkin en 1991

## Notas 
## Véxase tamén 
### Ligazóns externas 
*
Santos Oujo

**Santos Oujo Bello**, nado en Ribeira o 20 de xuño de 1943, é un enxeñeiro e político galego.

## Traxectoria 
Comeza os seus estudos no Colexio de "El Pilar", na súa vila natal. Realizou o bacharelato no Colexio Peleteiro de Santiago e estuda Enxeñería Superior de Telecomunicacións, facendo o posgraduado no ICADE.

Foi director xeral do servizo de Autoestradas e Autovías. Foi deputado no Parlamento de Galicia por UCD (1981-1985), por Coalición Galega (1985-1993) e polo PSdeG-PSOE (1993-1999). Foi un dos fundadores de Coalición Galega e conselleiro de Industria, Comercio e Turismo entre 1987 e 1990. Foi membro do consello de administración da Compañía de Radio-Televisión de Galicia.

## Vida persoal 
Casou con Esperanza Canal Yubero.

## Notas
Munich (filme)

***Munich*** é un filme estadounidense estreado no 2005, dirixido por Steven Spielberg e escrito por Tony Kushner e Eric Roth. Baséase na novela *Vengeance: The True Story of an Israeli Counter-Terrorist Team* de George Jonas.

## Sinopse 
A historia transcorre nos meses posteriores ao masacre xudeu nos Xogos Olímpicos de Múnic 1972, e conta a historia dun comando do Mossad, dirixido por un axente secreto novo israelí *Avner* (Eric Bana), ao que ordenan a procura e asasinato de 11 palestinos, algúns deles membros da organización terrorista Setembro Negro, responsable da morte dos 11 membros do equipo olímpico israelí. Para isto, terá que abandonar a súa muller embarazada, cambiar de identidade e, canda outros axentes, localizar, buscar e matar ás persoas que segundo o Mossad foron parte responsable do masacre. Os seus compañeiros serán *Steve* (Daniel Craig), un xudeu de orixe surafricana, *Carl* (Ciarán Hinds), encargado da limpeza posterior a cada acción, *Hans* (Hanns Zischler), experto falsificador alemán, e *Robert* (Mathieu Kassovitz), fabricante belga de xoguetes transformado en artilleiro (fabricante de explosivos).

## Personaxes 
* Eric Bana como Avner Kaufman
* Daniel Craig como Steve
* Ciarán Hinds como Carl
* Omar Metwally como Ali
* Mathieu Kassovitz como Robert
* Hanns Zischler como Hans
* Ayelet Zurer como Daphna Kaufman
* Geoffrey Rush como Ephraim
* Gila Almagor como Nai de Avner
* Karim Saleh como Issa – Luttif Afif
* Michael Lonsdale como Papa
* Mathieu Amalric como Louis
* Ziad Adwan como Kamal Adwan
* Moritz Bleibtreu como Andreas
* Valeria Bruni Tedeschi como Sylvie
* Meret Becker como Yvonne
* Jonathan Avigdori como Gad Tsabari
* Marie-Josée Croze como Jeanette

## Galardóns 
### Premios Óscar 
## Notas 
## Véxase tamén 
### Bibliografía 
*
Escola de amiga

As **escolas de amigas** ou **de migas**, xorden en Andalucía no século XVI. Tratábase dunhas escolas onde unha muller coidaba dos nenos da vila mentres as súas nais estaban ocupadas en labores do campo ou do fogar. Non sempre coidaba os nenos a mesma persoa senón que se alternaban entre elas, pero en caso de que existise unha muller incapacitada para outras tarefas sería a encargada fixa e cobraría polo seu traballo.

Mentres estaban *nas migas*, os nenos e nenas pasaban o día recitando oracións, cantando e, en ocasións, ensinábanselles as letras e os números. Porén, as *migas* non pretendían ter un carácter educativo xa que os nenos e nenas en canto podían axudar nas tarefas do campo deixaban de acudir a elas e incorporábanse ao traballo.

Este tipo de escola remata coa chegada da guerra civil e son substituídas polo "Auxilio Social", aínda que nalgúns lugares conservan o nome e as funcións. Remataron por converterse nunha escola para ensinarlle ás nenas cousas como costura, bos modos, relixión etc. pero non aprender a ler nin escribir.

## Véxase tamén 
### Outros artigos 
* Escola de asilo
* Escola de dama
* Escola maternal
* Escola mutua
Campo Municipal de Monte Porreiro

O **Campo Municipal de Monte Porreiro** é un recinto deportivo da cidade de Pontevedra, sito no lugar de Monte Porreiro, homologado para a práctica do fútbol e o rugby. As súas dimensións son de 111 por 72 metros, e a superficie é de herba sintética.

## Construción
A construción do recinto obedeceu a unha demanda de varios anos dos veciños de Monte Porreiro que pedían que o vello campo de terra fose arranxado e cuberto de herba artificial. O concello e a deputación de Pontevedra chegaron a un acordo en 2009, e asinaron un convenio polo cal o goberno local achegaría 477.000 euros e o goberno provincial 276.000. A obra foi levada a cabo pola empresa E.C. Casas, e o novo campo foi inaugurado o 27 de marzo de 2011 polo alcalde Miguel Anxo Fernández Lores e o presidente da deputación Rafael Louzán. As instalacións do recinto contan con bancadas desmontables, bancos, taboleiro electrónico, accesos independentes para deportistas e seareiros, e a posibilidade de partir o campo en 2 campos transversais de fútbol 7 para nenos pequenos. Os promotores da construción teñen falado da posibilidade de instalar un tellado sobre as bancadas, novos vestiarios e unha cafetería.

## Localías
Os equipos de rugby Mareantes Rugby Clube Pontevedra, Pontevedra Rugby Club e o equipo de fútbol SD Monteporreiro xogan os seus encontros como locais neste novo recinto deportivo. 

## Eventos
Dende a súa inauguración, o 21 de maio o club de rugby Mareantes organizou no Campo Municipal de Monte Porreiro o segundo evento do Circuíto Galego de Sevens 2011. O 5 de xuño disputouse alí por vez primeira en Pontevedra a final da edición 2011 da tradicional Copa Xunta de Rugby.
The Witches

**The Witches** pode referirse a:

****The Witches***, unha novela infantil de Roald Dahl, traducida ao galego como ***As bruxas***.
****The Witches***, adaptación cinematográfica da novela;

## Véxase tamén
### Outros artigos
***Witches**, personaxes das novelas da saga Mundodisco, do escritor Terry Pratchett.
Escola de dama

As **escolas de dama** eran escolas privadas baratas que comezaron a funcionar en Gran Bretaña dende o século XVII. En moitos casos eran simples habitacións nas que unha señora daba educación a nenos e nenas de 2 a 15 anos. A aprendizaxe era mínima e consistía en rudimentos de escritura, no coñecemento da Biblia e nos labores domésticos.

As educadoras eran persoas con escasa educación que destacaban na súa comunidade, máis polas súas características persoais e morais, que polos seus coñecementos científicos e pedagóxicos.

Este modelo de educación escolar, moi anterior ao ensino obrigatorio, tivo unha importante expansión nas colonias inglesas en América e, xunto coas escolas de amiga estendéronse por Suramérica. As escolas de dama tiveron moita importancia en Norteamérica.

## Véxase tamén
### Outros artigos
*Escola de asilo.
*Escola de amiga.
*Escola maternal.
*Escola mutua.
Escola de asilo

As **escolas de asilo** foron creadas por Jean-Denys Cochin e apareceron por primeira vez en París (Francia) no ano 1826, como consecuencia dos habituais abandonos por parte das familias aos nenos no distrito no que el era alcalde. Para intentar por solución a este problema Cochin alugou dúas salas, dúas dedicadas a ensinanza primaria e unha a párvulos, nas que puxo á fronte a unha nai maila súa filla. Para intentar mellorar ditas escolas o comité de damas nobres presidido pola marquesa de Pastoret decidiu enviar a unha das responsables a Inglaterra para observar o funcionamento das *infant schools* e así introducir o mesmo método en Francia.

Ao mesmo tempo tamén creou unha escola para a formación de mestras de salas de asilo baixo a dirección de Madame Millet (a encargada de visitar as *infant school*). En 1828 cedería a escola á cidade de París aínda que seguiría baixo a súa dirección.

No 1833 Cochin publicou o seu manual das salas de asilo (manuel des fondateurs et des directeurs des premières écoles de l'enfance connues sous le nom de salles d'asile).
En 1837 unha ordenanza ministerial crearía oficialmente as escolas de asilo que pasarían a ser máis tarde as escolas maternais.
O ideal visual que tiña Cochin destas aulas era coa entrada dende o patio , a aula con pupitres e cunha zona de bancadas dedicada á escritura.
O método de ensinanza neste tipo de aulas foi moi influente e chegaron a implantarse algunhas destas aulas en España.

## Véxase tamén
### Outros artigos
*Escola de amiga
*Escola de dama
*Escola maternal
*Escola mutua